**Tlačová správa**

01/10/2021

**EXPO 2020 DUBAI
MOBILIZE VÁS VEZME NA BEZUHLÍKOVÚ CESTU**

* **Mobilize je partnerom Francúzskeho pavilónu naSvetovej výstave EXPO 2020 v Dubaji.**
* **Od 1. októbra 2021 do 31. marca 2022, pozýva Mobilize návštevníkov na zážitkové objavanie zodpovednejšej mobility.**

Mobilita budúcnosti by mala byť šikovnejšia, zelenšia, dostupnejšia, zdieľaná všetkými, pre všetkých a všade vo svete. Francúzsky pavilón na Svetovej výstave EXPO 2020 v Dubaji je miesto, kam Mobilize pozýva návštevníkov, aby sa zamysleli nad tým, aké riešenia sú potrebné na vybudovanie zodpovednejších miest.

*„V automobilovom priemysle máme kolektívnu zodpovednosť. Potrebujeme redukovať emisie CO2 a zabezpečiť udržateľnejšie riešenia mobility. Dosiahnuť uhlíkovú neutralitu do roku 2050 je hlavný cieľ Skupiny Renault a Mobilize hrá dôležitú rolu v dosiahnutí tohto cieľa,“* **hovorí Clotilde Delbos, riaditeľka Mobilize***. „V mene Mobilize sme preto veľmi hrdí, že sme partnermi s francúzskym pavilónom na* Svetovej výstave EXPO 2020 v Dubaji*. Odprezentujeme tu našu víziu a predovšetkým naše záväzky voči zodpovednejšej mobilite a stále viac smart manažment životného cyklu EV batérií.”*

**Elegantný a pohlcujúci priestor**

Mobilize predstavuje posun za hranice automobilového priemyslu smerom k mobilite, ktorá je modernejšia, šetrnejšia k životnému prostrediu a prístupná pre všetkých. Mobilize smeruje k lepšiemu hospodáreniu s energiou a k riešeniam, ktoré sú vhodné pre potreby ľudí a miest.

Návštevníkov okamžite povzbudí k zamysleniu sa nad tým, čo znamená prispôsobiť mobilitu svojim vlastným potrebám či ako využívať lepšie energiu. V strede priestoru bude 3-metrový vysoký monolit. Návštevníci sa postavia pred obrovskú stavbu, následne sa objavia senzory, ktoré sú ukryté v zemi a privedú každého návštevníka k unikátnemu zážitku kombinujúceho obraz a zvuk.

Mobilize chce pre každého návštevníka vlastný zážitok z unikátnej šou: vyvolať emócie, ukázať im aké by malo byť zodpovedné mesto a miesto, kde je energia obnoviteľná a pohyb neobmedzený.

 **O Mobilize**

Spoločnosť Mobilize spravuje mobilné, energetické a dátové služby. Je súčasťou Skupiny Renault a je postavená na otvorených ekosystémoch. Poskytuje flexibilné riešenia mobility a podporuje prechod na udržateľnú energiu v súlade s cieľom Skupiny Renault dosiahnuť uhlíkovú neutralitu a jej ambíciu rozvíjať hodnotu z cirkulárnej ekonomiky. Viac sa dočítate na stránke <https://www.mobilize.com/>